Žürii - PÖFF Shorts
Uri Kranot on filmitegija ning AniDoxi:Labi peamine juhendaja ja sisujuht. Kranot on algselt pärit Iisraelist, kuid töötab nüüd erinevates riikides. Koos oma partneri ja kaasrežissööri Michelle Kranot’ga on ta võitnud mitmeid rahvusvahelisi auhindu ja osalenud paljudel filmifestivalidel. Kranot on juhendanud meistrikursuseid ja tema retrospektiive on näidatud kogu maailmas. 2013. aastal valiti duo film “Hollow Land” Oscaritele esitatavate filmide viimasesse nimekirja.
Kranot töötab Taanis, Viborgi animatsiooni töötoa residentuuris, kus ta õpetab bakalaureuseõppes ja juhendab lõputöid ning professionaalide kursusi.
Annecys sündinud Yves avastas animatsiooni tänu televisioonile. Sellal katsetas ta ise 8mm kaameraga savianimatsiooni. Filmihariduse omandamisega alustas ta keskkoolis ja jätkas õpinguid Lumière’i Lyoni 2 ülikoolis. Pärast sõjaväeteenistusest keeldumist alustas ta tööd Annecy filmifestivali filmiosakonnas. Nüüd vastutab ta andmete sisestamise ja arhiveerimise eest. Peamiselt on ta aga valimiskomisjonide videooperaator. Tänu sellele ametikohale on ta alates 1997. aastast igal aastal näinud üle 3000 filmi. Aastal 2012 sai temast Annecy International Animated Film Festivali valimiskomisjoni liige ja alates 2016. aastast vastutab ta ka Virtual Reality demode eest.
Üksikust hundist Mati Kütt on isehakanud vabakutseline kunstnik ja animaator. Ta on töötanud Tallinnfilmi stuudio joonis- ja nukufilmide osakonnas ja alates 1995. aastast on ta olnud vabakutseline kunstnik. Ta on endine liikumisõpetuse ja eksperimentaalse animatsiooni õppejõud Rocky Mountain College of Art & Designi ülikoolis (Denver, Colorado). Ta on Kinoliidu, Eesti Kunstnike Liidu ja Eesti Maalikunstnike Liidu liige.
Sleepwalkers rahvusvaheline võistlusprogramm / tudengivõistlusprogramm
Rain Tolk on näitleja ja režissöör. Koos Andres Maimikuga asutas ta 2002. aastal oma produktsioonistuudio Kuukulgur Film. Ta on lavastanud erinevaid mängufilme, teleseeriaid, reklaame ja muusikavideoid. Tema üks suurimaid rolle oli filmis “Sügisball”, mis pälvis 2007. aastal Veneetsia filmifestivalil Ortrizzonti auhinna.
Liene Linde on Läti filmirežissöör ja kriitik. Tema uusim lühifilm “Seitse ebakindlat seksistseeni. Esimene osa” valiti tuntud Karlovy Vary rahvusvahelise filmifestivali eriprogrammi Future Frames 2017, mis viis ta kümne parima uue filmitegija sekka Euroopas.
Enrico Vannucci töötab lühifilmi nõustajana Veneetsia filmifestivalil ja Torino lühifilmide turul programmikoostajana. Ta on töötanud filmifestivalide programmimeeskondades alates 2010. aastast. Ta kirjutab esseid lühi- ja täispikkade festivalide ökosüsteemist. Juba alates 2009. aastast on ta kajastanud ajakirjanikuna suuremaid filmifestivale.
Pärast audiovisuaalsete ja digitaalsete varade juhtimise uurimist on Clémence töötanud audiovisuaalse meediumi uurijana Prantsuse ringhäälingu ja produktsioonifirmade juures. Vahepeal on ta olnud tegev animatsioonifestivalidel ja lõpetanud Gobelins’i filmikooli tootmisjuhina. Ta koordineerib ja arendab animatsioonitööstusega seotud suuri äri- ja publikuüritusi. Clémence on praegu Festival national du film d’animation programmikoostaja ja korraldaja, programmikoordinaator NipponNordic residentuuris Animation Workshopi jaoks ning samuti Annecy rahvusvahelise animatsioonifilmifestivali moderaator.
Märt-Matis Lill õppis Eesti Muusika- ja Teatriakadeemias ning lõpetas samuti Helsingi Sibeliuse Akadeemia. Ta on olnud Eesti Heliloojate Liidu liige alates 2000. aastast. Märt-Matise kompositsioone võib leida mitmetest filmidest ning teatri- ja tantsulavastustest. 2007. aastal valiti tema “Mu nuttev hääl on sügistuul” Pariisi rahvusvahelise heliloojate Rostrumil parima kümne kompositsiooni hulka. 2014. aastal esitleti teost “Põhjanaela paine” (suur orkester, elektroonika ja Saami joigu laulja) Eesti Muusika Päevadel.
Aleksei Savinsky
Aleksei Savinsky on animatsiooni kuraator. Alates 2008. aastast on ta töötanud Peterburi filmimaastiku taaselustamise nimel. Ta on TLLTi (Theater Laboratory Like Theater) üks asutajatest ja samuti Insomnia animatsioonifestivali kaasasutaja, kus ta töötas programmijuhina (2013-2015). Aleksey on Peterburi animatsioonifestivali ETO asutaja.
Reet Aus on tuntud tänu oma tööle moe-, teatri- ja filmitööstuses. Ta on lõpetanud kolm Eesti Kunstiakadeemia eriala ja töötab nüüd EKA vanemteadurina. Lisaks oma tööle EKAs on ta Tallinna Linnateatri peakunstnik ja olnud mitmete filmide kostüümikunstnik, nende hulgas “Detsembrikuumus” (2009) ja “Kuhu põgenevad hinged” (2007). Tema korduvkasutusega disainilahendusi on esile tõstetud dokumentaalfilmis “Moest väljas” (2015).
Anna Žaca
Anna Zača (Veilande-Kustikova) on kuraator, programmi koostaja ja projektijuht. Pärast Läti kunstiajaloo ja kriitika õpinguid Lätis ning animaõpinguid Eestis oli Anna 2ANNAS rahvusvahelise filmifestivali kunstiline juht. Pärast seda käivitas Anna uue algatusena SHORT RIGA festivali, mis on nüüdseks kujunenud oluliseks osaks Riia rahvusvahelise filmifestivali juures, olles pühendunud lühiformaadis autorifilmile. Anna kureerib samuti filmitööstuse haridus- ja koostööplatvarmo Baltic Film Talent Labi projekte. Alates 2016. aastast on Anna Läti Animatsiooniühingu juht.